અગાઉનાં વર્ષમાં ડુંગળીના ભાવ આસમાને જતા સૌરાષ્ટ્રના ખેડૂતો ડુંગળીના વાવેતર તરફ વળ્યા હતા, પરંતુ આ વર્ષે ભાવ એટલી હદે નીચા ગયા છે કે ખેડૂતોને રાતા પાણીએ રોવાનો વારો આવ્યો છે. માર્કેટયાર્ડોમાં ડુંગળીનો ભાવ એક મણ એટલો કે વીસ કિલોના રૂપિયા વીસ-ત્રીસ સુધીનો જ પડી રહ્યો છે. છૂટક માર્કેટમાં ડુંગળી પણ પાંચ-સાત રૂપિયે કિલો વેચાઈ રહી છે. આથી ખેડૂતોને ઉત્પાદનમાં ખર્ચાયેલાં નાણાં પણ મળતાં નથી.